Yoga, punika têmbung Sangsêkrita, têgêsipun pamor utawi panunggil, inggih punika pamoring manusa lan gêsanging Allah ingkang suci. Mênggah asalipun manusa inggih saking gêsanging Allah ingkang suci wau. Sadhengah manusa inggih ugi kadunungan gêsang ingkang minulya makatên punika, namung wontênipun ing ngriku kenging kawastanan dèrèng matêng utawi dèrèng dumugi ing gêgayuhanipun. Lah inggih punika tuking daya ingkang linuhur, utawi prakawis ingkang pinusthi, ingkang dumunung wontên ing kawruh bab adamêl indhake kalimpadanipun nyawa. Mênggah prakawis ingkang pinusthi: salêbêting garbanipun manusa tinuwuhanatinuwuhan. kalimpadan. Manawi manusa sampun dumugi ing gêgayuhanipun, roh utawi nyawanipun sampun andungkap dhatêng kalimpadan ingkang luhur, manusa mêsthi kuwawa amêdharakên daya-dayaning